Den Nord-Cimbriske Tilskuer, 1848-03-11
Udlandet. Det bliver af Jnteresse for Læserne at betragte ikke allene Tildragelsernes Gang i Paris, men Følgerne af disse Tildragelser i Udlandet. Fra Paris skrives under 1ste Marts at det var roligt i Staden, men der begynder at opstaae adskillige Vanskeligheder, der lade befrygte, at det ikke altid vil kunne blive faaledes; det er nemligt Arbeiderne, der have for langt Nedsættelsen af Arbeidstiden til 10 Timer, dette er en privat Sag, som egentlig ikke Regjeringen kan bestemme, og Spørgsmaalet bliver om den raae Masses Fordringer ikke blive saa overdrevne at Regjeringen ikke formaaer at tilfredsstille den uden et Jndgreb i de andre Stænders Rettigheder og i Eiendomsretten; der er allerede udkommet et Blad under Navn af Ami du people", hvori den provisoriske Regjering angribes paa det bittreste, og behandles ligesom Ludvig Philips Ministre tidligere ere behandlede, og dog har den provisoriske Regjering udnavnt en Commission, som allene har det Hverv at beskjæftige sig med Arbeidernes Lod bland det saakaldte Folks Fordringer, som ere, at Staten skal yde enhver ikke ved Privat Jnteresse beskjæftiget Arbeider et Minimum af Arbeide og Fortjeneste, at man vil forhindre at Despotismen vender tilbage ved at forvandle Armeen til Arbeider Regimenter, at Sparekas erne skulle bestyrres af Folket selv, at en Deling af Gevinst mellem Capital og Arbeide, skal finde Sted, en National-Forsamling af 1000 Med lommer, skal sammenkaldes, der lønnes og vælges vert Aar; blandt disse Fordringer findes enkelte som umuligt kunne lade sig opfylde, uden Jndgreb Andres Rettigheder. Regjeringen har grebet til alvorlige og energiske Forholdsregler til Rolighedens Opretholdelse, men det var ogsaa nødvendigt, da fra den 24de til 27de Februar betydelige Plynderier og Ødelæggelser vare foretagne i Paris, hvor der som bekjendt er ikke mindre end 15 a 20,000 Tyve, der ogsaa virkede med i Revolutionen; en formelig Træfning har allerede fundet Sted i en Landsbye Maison : Lafitte ved Paris mellem en Bande af Plyndrere og Nationalgarden, hvorved 8 af Hoben faldt, Paa Murene i Paris fandtes opslaaet en Placat, hvori der foresloges, at man skulle gribe alle Midler, for at forhindre Udførelsen af Capitaler fra Frankrig, at man skulle stille Huset Rotschild og de øvrige Bankørhuse under Politiets Opsigt, og tvinge Huset Rorschild til at laane Republikken de nødvendige Capitaler, men nogen Deel i dette Product, har den provisoriske Regjering fralagt sig. J den Hurtighed hvormed Kong Ludvig Philip kom afsted, er blandt hans efterladte Papirer fundne 2 Bind af Memoirer, der ere skrevne med hans egen Haand; man kjender endnu intet officielt om hans Skjæbne siden han adskildte sig fra en Deel af hans Familie Dog meldes der nu med Posten igaar, at Kongen med Gemalinde den 3die Marts var stegen i Land ved Newhaven i Engeland, efter at have indskibet sig paa en Fiskerbaad i Treport, og var underveis blevet optaget af et Dampskib. Den ulykkelige Monark var ved Landstigningen iført en grøn Blouse og en blaa Overkjole, som han havde laant af Dampskibs-Capitainen; thi han havde forladt Frankrig, uden al Bagage, og Flugten fra Paris tiltraadte han endog i Livkjole. Ogsaa Ministrene Guizot og Duchatel vare ankomne til Engeland; Hertuginden af Orleans var med begge sine Børn ankommen til Maintz, hvorhen Storhertugen af Mechlenburg, Schwerin var afreist for at modtage sin Tante. Revolutionen i Frankrig har ogsaa havt megen Jndflydelse paa Stemningen i Tydskland. J Köln havde et Antal Personer søgt at bestorme Communeraadet med flere overdrevne Fordringer, f. Exp. at alle Børn skulle opdrages paa offentlig Bekostning, i Frankfurt fandtes den 25de Febr. om Morgenen uden for nogle Porte af Staden en Broschure, hvori der opfordres til Revolution mod Medlemmerne af Forbundsforsamlingen. J Karlsruhe havde man søgt at oprøre Arbeiderne for derpaa at gaae løs paa Slottet. J Leipzig havde en stor Mængde Mennesker forsamlet sig den 4de Marts for at underskrive en Adresse til det nærværende Ministeriums Afskedigelse; i Weimar løb en Pøbelhob støiende og syngende Frihedssange gjennem Gaderne. Fra det tydske Forbunds Side, er der gjort meget for at forhindre Uroligheder. Fra Forbundsforsamlingen er udstædt en officiel Bekjendtgjørelse, hvori alle Tyske opfordres til Enighed; og enhver i sin Kreds at stræbe efter at den lovlige Orden opretholdes; og endelig meddele tyske Blade en Forbundsbeslutning af 3die Marts, hvorved Pressefriheden i enhver Forhundstat frigives, og Censuren ophæves, mod at der meddeles Forbundsdagen af hver Stat Garantier for Misbrug af Trykkefriheden. Overalt i Østerrig, Balern, Baden, Nassau, Hannover, Hessen Darmstadt forefalde Demonstrationer, og man gjør Fordring paa en friere Forfatning, og har Regjeringen paa flere Steder, f. Ex. i Baiern og Würtemberg, i denne Henseende kommet Nationens Ønske imøde.